# Jocs Panafricans de 1999

Els Jocs Panafricans de 1999 van ser la setena edició dels Jocs Panafricans i es van celebrar entre el 10 de setembre de 1999 i el 19 de setembre de 1999 a Johannesburg, Sud-àfrica.

## Desenvolupament

Durant els Jocs, Sud-àfrica hostatjà 25.000 visitants, 6.000 atletes i 3.000 oficials. El país havia perdut la votació davant Atenes per organitzar els Jocs Olímpics de 2004 i volia impressionar la FIFA de cara a organitzar el Mundial del 2006. Els Jocs van ser un èxit, amb els amfitrions encapçalant el medaller per davant de Nigèria i Egipte.
El netball fou inclòs com a jocs de demostració. L'hoquei herba femení no comptà per les medalles després de l'abandonament de la selecció nigeriana. El partit de basquetbol entre Angola i Egipte acabà amb una baralla que requerí la intervenció policial per treure els egipcis de la pista. Haile Gebreselassie, el recordman mundial dels 5.000 i 10.000 metres no participà en l'event per raons de salut, privant els espectadors d'una de les grans estrelles del moment. Altres estrelles si hi van prendre part: Maria de Lurdes Mutola (atletisme, 800 m), Penny Heyns (natació), Gete Wami (atletisme, 10000 m). El saltador amb perxa Okkert Brits guanyà la seva segona medalla d'or en els Jocs i Assefa Mezgebu d'Etiòpia guanyà els 10000 m.

## Esports

| Atletisme Beisbol Basquetbol Boxa Ciclisme Futbol Gimnàstica Handbol Hoquei sobre herba | Judo Karate Natació Tennis de taula Taekwondo Tennis Voleibol Halterofília Lluita |
* Netball (esport de demostració)

## Medaller

País amfitrió en negreta.
Medaller dels Jocs Panafricans de 1999 :
| Posició | País | | | | Total |
| 1 | Sud-àfrica | 71 | 64 | 49 | 184 |
| 2 | Nigèria | 64 | 28 | 37 | 129 |
| 3 | Egipte | 53 | 60 | 45 | 158 |
| 4 | Tunísia | 20 | 20 | 23 | 63 |
| 5 | Algèria | 14 | 24 | 32 | 70 |
| 6 | Kenya | 10 | 10 | 20 | 40 |
| 7 | Camerun | 6 | 13 | 22 | 41 |
| 8 | Senegal | 6 | 10 | 9 | 25 |
| 9 | Etiòpia | 6 | 4 | 4 | 14 |
| 10 | Lesotho | 6 | 1 | 3 | 10 |
| 11 | Angola | 4 | 1 | 1 | 6 |
| 12 | Madagascar | 4 | 3 | 7 | 14 |
| 13 | Ghana | 2 | 2 | 11 | 15 |
| 14 | Costa d'Ivori | 2 | 1 | 5 | 8 |
| 15 | Uganda | 2 | 1 | 3 | 6 |
| 16 | Zimbàbue | 1 | 10 | 13 | 24 |
| 17 | Maurici | 1 | 7 | 9 | 17 |
| 18 | Gabon | 1 | 3 | 6 | 0 |
| 19 | República Democràtica del Congo | 1 | 1 | 2 | 4 |
| 20 | Moçambic | 1 | 0 | 0 | 0 |
| 21 | Botswana | 0 | 3 | 2 | 5 |
| 22 | Seychelles | 0 | 1 | 6 | 7 |
| 23 | Níger | 0 | 1 | 2 | 3 |
| 23 | Congo | 0 | 1 | 2 | 3 |
| 25 | Tanzània | 0 | 1 | 0 | 1 |
| 25 | Zàmbia | 0 | 1 | 0 | 1 |
| 25 | Togo | 0 | 1 | 0 | 1 |
| 25 | Benín | 0 | 1 | 0 | 1 |
| 29 | Swazilàndia | 0 | 0 | 4 | 4 |
| 30 | República Centreafricana | 0 | 0 | 2 | 2 |
| 30 | Mali | 0 | 0 | 2 | 2 |
| 30 | Namíbia | 0 | 0 | 2 | 2 |
| 30 | Cap Verd | 0 | 0 | 2 | 2 |
| 34 | Guinea Bissau | 0 | 0 | 1 | 1 |
| 34 | Líbia | 0 | 0 | 1 | 1 |
| 34 | Malawi | 0 | 0 | 1 | 1 |
| | | 224 | 223 | 280 | 727 |

## Resultats
### Atletisme

Maria de Lurdes Mutola guanyà la seva tercera medalla consecutiva en 800 metres llisos. Nigèria guanyà les quatre curses de relleus: 4x100 metres i 4x400 metres tant en homes com en dones. Sud-àfrica guanyà les quatre proves de llançaments masculines.
Entraren en el programa les proves femenines de salt amb perxa, llançament de martell i 10 km marxa.

### Hoquei herba

* Homes: 1. Sud-àfrica, 2. Egipte, 3. Kenya, 4. Zimbàbue, 5. Ghana, 6. Malawi
* Dones. 1. Sud-àfrica, 2. Zimbàbue, 3. Kenya, 4. Namíbia

### Futbol

El torneig de futbol fou guanyat per Camerun en derrotar Zàmbia 4-3 als penals, guanyant la segona medalla d'or en aquest esport.
| Or | Argent | Bronze |
| Camerun | Zàmbia | Sud-àfrica |

## Referències

* ↑ Kenya Hockey Union: All Africa Games Results Arxivat 2020-03-13 a Wayback Machine.

## Enllaços externs

* Jocs Panafricans de 1999 - Lloc web oficial
* Resultats d'atletisme - gbrathletics.com